Downloaded from YTS.MX
Official YIFY movies site: YTS.MX
Hari ini, WHO mengisytiharkan COVID-19 sebagai satu pandemik.
Saya keluarkan arahan eksekutif "duduk rumah, jaga diri".
…mengarahkan hampir kesemua rakyat
untuk duduk di rumah saja.
Mulai petang ini, saya perlu berikan arahan yang sangat mudah.
Anda perlu duduk di rumah.
Mac 2020. Virus membawa maut melanda seluruh dunia.
DUDUK DI RUMAH JIKA BOLEH
Dalam masa semalaman, kehidupan kita terhenti.
Sepanjang masa itu,
dunia alam semula jadi mula alami perubahan mengagumkan.
Udara lebih bersih.
Air lebih bersih.
Haiwan juga mula berkembang biak berbanding berdekad lalu.
Penggambaran di serata lima benua sejak permulaan sekatan pergerakan...
merakamkan tindak balas alam semula jadi yang luar biasa.
Contohnya, gergasi laut berkomunikasi dengan anaknya menggunakan cara baharu...
Serta cheetah yang mengubah peluang untuk hidup demi anak-anaknya...
Inilah masa terbaik untuk ia menjadi ibu.
Serta penguin terancam yang dapat membiak dengan banyak.
Inilah peluang unik untuk melihat kehidupan dan dunia hidupan liar
serta melihat perubahan yang terjadi tanpa gangguan manusia.
Ia eksperimen global secara besar-besaran.
Inilah The Year Earth Changed.
DICERITAKAN OLEH DAVID ATTENBOROUGH
Beberapa jam dalam sekatan pergerakan, kesunyiannya dirasai.
Dengan pencemaran bunyi lalu lintas global berkurang sehingga 70%,
terdapat bunyi baharu yang didengari...
kicauan burung.
SAN FRANCISCO - AMERIKA SYARIKAT
POPULASI METROPOLITAN 4.7 JUTA
Burung pipit berjambul putih ini
biasakan diri dengan kesunyian dengan melakukan sesuatu yang mengagumkan.
Memandangkan sarangnya berhampiran Jambatan Golden Gate,
selama ini, kicauannya ditenggelami bunyi kenderaan.
Namun kini, lalu lintas di San Francisco berada pada tahap terendah sejak 1950-an,
penyelidik kagum mendengar nada baharu panggilan mengawan burung ini...
Terdapat harapan burung pipit akan miliki musim membiak terbaik buat masa lama.
Bukan pencemaran bunyi saja yang berkurang.
Kepantasan pengurangan pencemaran udara di seluruh dunia juga amat mengejutkan.
Dalam masa beberapa hari,
Los Angeles mencatatkan kualiti udara terbaik sejak 40 tahun.
Di serata China, paras pencemaran udara berkurang separuh.
Serta di India, yang selama ini mengalami pencemaran paling teruk di dunia...
tapi 12 hari selepas sekatan pergerakan...
JALANDHAR - INDIA, POPULASI SATU JUTA
...pemandangan indah mula kelihatan.
Ketika itu, kami sedang bersarapan di meja,
dan tiba-tiba, bapa saya meluru masuk.
Dia kata, "Mari naik ke atas. Kita boleh nampak gunung-ganang."
Jurugambar amatur, Anshul
naik ke atas untuk melihat keterujaan yang diceritakan.
Orang ramai berdiri di atas bumbung dan berkata,
"Wah. Gunung."
Saya berhenti dan saya nampak.
Langit cerah dan buat kali pertama dalam hidup,
kami dapat lihat Banjaran Himalaya.
Sejauh 200 kilometer dari situ,
banjaran gunung tertinggi di dunia,
yang terlindung di sebalik asbut selama 30 tahun,
tiba-tiba jelas kelihatan.
Saya terkejut.
Selama ini, Banjaran Himalaya terlindung di sebalik pencemaran.
Gambar Anshul yang paparkan detik ini menjadi tular di seluruh dunia.
Ia jelas menunjukkan
tanpa kegiatan manusia, Bumi dapat bernafas semula.
Sekatan pergerakan berlanjutan selama berminggu-minggu.
EMPAT MINGGU
Larangan perjalanan semakin membataskan pergerakan kita.
Percutian yang telah anda rancang perlu dibatalkan.
Bilangan penumpang dan tempahan telah berkurang.
Perjalanan udara berkurang secara mendadak.
Ia berkurang kira-kira 90 peratus di seluruh dunia.
April 2020,
mencatatkan pengurangan pelancong antarabangsa sebanyak 114 juta
berbanding pada bulan yang sama tahun lalu.
Di Sepanyol, jumlah pengunjung berkurang daripada lebih tujuh juta kepada sifar.
FLORIDA - AMERIKA SYARIKAT POPULASI 22 JUTA
Di Florida, pantai yang biasanya sesak dengan para pengunjung yang bercuti...
menjadi lengang.
Mungkinkah ini peluang bagi satu hidupan laut yang terancam
untuk menambahkan bilangannya?
Penyu laut betina kembali setiap dua hingga tiga tahun
ke pantai tempat ia menetas
untuk bertelur.
Di seluruh dunia, bilangan penyu semakin berkurang,
sebahagian sebabnya ialah ia tak mahu bertelur di pantai yang sentiasa sesak.
Namun tahun ini...
adalah berbeza.
Jurukamera kami, yang bekerjasama dengan para penyelidik tempatan,
bernasib baik dapat membuat penggambaran di Pantai Juno...
iaitu di tapak bertelur penyu tempayan yang terpadat di dunia.
Memandangkan musim bertelur telah bermula,
penyu betina ini dapat bertelur dengan tenang
buat kali pertama dalam hidupnya.
Beberapa minggu berikutnya,
beratus-ratus penyu betina turut berbuat begitu.
Selama ini, gangguan manusia dikatakan
menjadi masalah terbesar bagi penyu yang mahu bertelur.
Namun, inilah kali pertama para saintis dapat mengkaji dengan tepat
kesan masalah itu.
Setiap pagi, sepasukan para penyelidik
mengira bilangan jejak penyu yang membawa ke sarangnya.
Sejak 10 tahun lalu,
purata penyu tempayan yang berjaya bertelur
telah berkurang kepada hanya 40 peratus.
Adakah ia akan meningkat memandangkan pantai sudah lengang?
Apabila pantai ditutup buat pengunjung,
bilangannya bertambah sehingga 61% dan ia jumlah tertinggi pernah dicatatkan.
DR. JUSTIN PERRAULT - PENYELIDIK PENYU
Ia perbaikan yang luar biasa.
Pertambahan sarang bermakna terdapat 100 ekor atau lebih anak penyu,
dan kesemuanya berpotensi menjadi penyu dewasa yang akan bertelur.
Memandangkan pantai ditutup, penyu dapat meneruskan
kebiasaan yang telah dilakukan selama berjuta tahun
dengan lebih selamat berbanding ketika kehadiran manusia.
Enam ribu kilometer dari situ,
di pantai barat Amerika...
kesunyian baharu di dalam air menawarkan satu peluang
buat si gergasi lautan.
ALASKA TENGGARA - AMERIKA SYARIKAT
PENGUNJUNG TAHUNAN 1.3 JUTA
Setiap tahun, lebih 10,000 ekor paus kelasa
berhijrah dari Hawaii...
ke teluk-teluk di Alaska ini untuk mencari makanan.
Kebiasaannya, ia perlu berkongsi laut ini
dengan kapal-kapal yang membawa berjuta pengunjung dalam setahun.
Namun kini, memandangkan kesemua pelayaran dibatalkan...
keadaan di dalam laut adalah 25 kali ganda lebih sunyi.
Dalam kesunyian ini, para saintis menggunakan mikrofon dalam air
dan merakam perubahan mengagumkan.
Paus kelasa lebih kerap berkomunikasi sesama sendiri...
serta mempunyai cara komunikasi baharu.
Amat menyeronokkan dan juga menyentuh hati...
CHRISTINE GABRIELE - PENYELIDIK PAUS
...apabila mendengar paus-paus ini saling berkomunikasi.
Seekor paus berkomunikasi, diikuti pasangan ibu dan anaknya.
Saya tak pernah dengar sebelum ini.
Bayangkan, kita cuba berbual dengan kawan-kawan
di sebuah bar yang sesak.
Ia amat sukar. Kita takkan cakap banyak dan jika bercakap, kita perlu jerit.
DR. SUZIE TEERLINK - PENYELIDIK PAUS
Namun, jika kita berada di kedai kopi yang cantik dan sunyi
serta tidak terlalu bising,
kita boleh berbual dengan lebih mendalam dan menyeluruh.
Namun, terdapat sesuatu yang lebih mengejutkan.
Kini, paus dapat berkomunikasi dari jarak jauh tanpa gangguan.
Beberapa ekor ibu paus seperti yang ini, meninggalkan anaknya sendirian.
Ia jarang dapat dilihat.
Kini, ia boleh pergi mencari makanan,
dengan mengetahui ia dapat mendengar panggilan anaknya jika ia diperlukan.
Ibu paus yang menyusukan anak memerlukan banyak makanan,
dan cara terbaik adalah dengan mencari makanan bersama paus dewasa lain.
Paus kelasa menyelam lebih dalam...
menghasilkan gelembung buih bulat...
dan mengepung ikan ke dalam satu kumpulan...
sebelum memakan beribu-ribu ekor ikan itu.
Inilah antara pemandangan alam semula jadi yang terhebat.
Dengan keyakinan disebabkan kesunyian ini,
ibu paus kelasa dapat bekerjasama sebegini dengan lebih kerap.
Tahun ini, paus tak perlu berkongsi lautan dengan sesiapa.
Ia melakukan apa saja sesuka hatinya, di mana-mana saja, pada bila-bila masa.
Pada tahun-tahun sebelum ini,
cuma tujuh peratus anak paus kelasa berjaya hidup sehingga dewasa.
Namun musim ini, ada kemungkinan lebih banyak anak paus dapat hidup lama.
Saya harap, setelah paus melalui banyak kesukaran beberapa tahun ini...
JANET NEILSON - PENYELIDIK PAUS
...pandemik ini telah berikan tuah yang amat diperlukan kepada paus-paus.
Perubahan pencemaran bunyi dalam air bukan berlaku di Alaska saja.
Pergerakan kapal berkurang 17% sejak tiga bulan pertama sekatan pergerakan,
dan memperbaiki kehidupan haiwan-haiwan di laut.
TELUK HAURAKI - NEW ZEALAND
Dolfin di New Zealand
dapat berkomunikasi sejauh tiga kali ganda jaraknya.
LAUT SALISH - KANADA
Penyelidik di Vancouver catatkan empat kali ganda pengurangan bunyi kapal
yang membolehkan paus pembunuh menggunakan sonar
dengan lebih berkesan untuk memburu mangsa.
Sudah tiga bulan pandemik berlaku.
TIGA BULAN
Di Amerika Syarikat, hampir separuh tenaga pekerja bekerja dari rumah.
Di seluruh dunia, suku perniagaan ditutup.
Bar, restoran dan kafe masih ditutup.
Setelah berbincang, perniagaan runcit akan ditutup.
Kini, ia seperti terabai. Tiada sesiapa di sini.
Di serata bandar utama di dunia,
jumlah pengunjung berkurang lebih 90 peratus.
Memandangkan pusat-pusat urban hampir lengang...
munculnya pemandangan menakjubkan
iaitu haiwan yang mengambil kesempatan memasuki bandar.
SAINT LUCIA - AFRIKA SELATAN
Seekor badak air mengunjungi stesen minyak.
Jakal yang berseronok di taman tempatan.
Serta seekor puma yang merayau di kaki lima.
Namun, satu haiwan menyesuaikan diri dengan suasana lengang di bandar-bandar
dengan sangat bijak.
NARA - JEPUN
PENGUNJUNG TAHUNAN 13 JUTA
Bandar Nara telah menjadi habitat sekumpulan rusa sika
sejak sekurang-kurangnya 1,300 tahun.
Kebanyakan padang rumput yang menjadi sumber makanannya
telah digantikan dengan bangunan-bangunan.
Namun, haiwan yang biasanya pemalu ini telah menemui penyelesaian.
Rusa pergi ke kuil-kuil Nara yang menerima 13 juta pengunjung setiap tahun...
dan mendapati dengan menunjukkan rasa hormat...
ia akan dapat ganjaran yang enak.
Biskut bran beras telah menjadi sumber makanan penting buatnya.
Namun, pandemik ini telah mengubah segalanya.
Makanan kesukaan rusa-rusa ini telah lesap dalam masa semalaman.
Tiada manusia bermaksud tiada biskut.
Terdapat kerisauan yang rusa akan kebuluran.
Namun, sebahagian rusa yang lebih dewasa seperti ada rancangan.
Ia membawa rusa-rusa lain keluar dari kawasan kuil.
Ia kelihatan seperti tahu ke mana patut dituju.
Rusa-rusa ini menuju ke jalan utama...
memasuki hutan konkrit bandar ini.
Namun, di mana ia boleh dapatkan makanan di kawasan urban yang berselerak ini?
Setelah berjalan sejauh 2.5 kilometer...
rusa-rusa ini berhenti.
Sebelum ini, kawasan tak berpenghuni ini adalah sebahagian padang ragutnya.
Ajaibnya, rusa dewasa
masih mengingatinya sebagai tempat mendapatkan sumber makanannya.
Kawasan ini membekalkan segalanya yang diperlukan:
rumput, daun-daun dan herba segar.
Selama beberapa minggu berikutnya,
rusa-rusa ini meragut rumput di bahagian kecil tanah yang masih wujud.
Terdapat satu lagi kelebihan akibat ketiadaan manusia.
Para saintis mendapati makanan baharu ini bukan saja buatkan rusa bertambah sihat...
malah, kekurangan pengunjung juga mengurangkan pembuangan sampah plastik,
yang boleh membunuh rusa.
Walaupun kelihatan seperti haiwan dapat kelebihan dengan kehadiran manusia...
dalam sesetengah keadaan, hidupnya lebih senang tanpa manusia.
Sudah empat bulan sekatan pergerakan dan setiap kali kita berundur...
BUENOS AIRES - ARGENTINA POPULASI 15.2 JUTA
...ruang yang ditinggalkan memberikan peluang baharu kepada hidupan liar.
Di Argentina…
capybara yang biasanya pemalu
muncul di taman-taman cantik di pinggir bandar mewah...
yang dibina di atas tanah lembap miliknya.
Tiada apa dapat menghalangnya menikmati hak miliknya suatu masa lalu.
Maksud saya...
hampir tiada apa.
Semakin lama ketiadaan manusia, haiwan jadi semakin berani.
Apabila musim safari di Afrika dibatalkan...
MPUMALANGA - AFRIKA SELATAN PENGUNJUNG TAHUNAN 4.2 JUTA
...seekor pemburu yang menggerunkan, mula mengubah keadaan.
Rumah penginapan mewah ini tak berpenghuni.
Namun tak lama kemudian, tetamu baharu mula mendaftar masuk.
Monyet vervet bersantai di tepi kolam.
Sementara impala dan antelop nyala
melayan diri memakan tumbuhan yang tersedia.
Tidak jauh dari situ...
ada seekor harimau bintang jantan dewasa.
Kemunculan pemburu yang biasanya nokturnal ini pada waktu siang
adalah sangat mengejutkan.
Terutamanya, bagi kru penggambaran kami.
Jangan bergerak, semua.
RUSSELL MACLAUGHLIN - JURUKAMERA HIDUPAN LIAR
Saya pernah alami saat mendebarkan dalam hidup, tapi tadi paling mendebarkan.
Di serata Afrika,
harimau bintang telah kehilangan lebih 60% kawasannya disebabkan manusia,
dan hal ini semakin menyukarkan pemburuan.
Namun memandangkan tiada manusia di sini,
harimau bintang ini menemui peluang,
dan melakukan perubahan kelakuan yang menakjubkan.
Ia mula memburu pada waktu siang.
Ia memerlukan beberapa percubaan...
tapi tak lama kemudian...
strategi baharunya...
membawa hasil.
Bilangan harimau bintang di Afrika
telah berkurangan lebih 30 peratus sejak 25 tahun lalu.
Namun disebabkan banyak sumber makanan akibat sekatan pergerakan,
harimau bintang ini semakin berkembang biak.
Tempat ini telah menjadi rumah persinggahannya. Syurga peribadinya.
Enam bulan sejak pandemik berlaku.
ENAM BULAN
Menjelang September, lebih 40 negara masih mengekalkan sekatan pergerakan,
mengehadkan aktiviti lebih tiga bilion orang.
Perhimpunan besar-besaran,
termasuklah acara sukan, konsert dan festival secara langsung,
takkan dapat diadakan selagi kita belum memiliki rawatan terbaik seperti vaksin.
Sementara kita sesuaikan diri dengan kebiasaan baharu,
pemulihan alam semula jadi bersambung.
SUNGAI GANGES - INDIA
Di India, Sungai Ganges
menunjukkan peningkatan paras oksigen sebanyak 80 peratus.
LAUTAN ATLANTIK - MAGHRIBI
Di Lautan Atlantik di Afrika,
kadar kebersihan airnya berubah drastik daripada teruk kepada bagus.
Sekatan pergerakan telah berlanjutan buat masa yang cukup lama
sehingga keseluruhan generasi haiwan yang baharu mendapat faedahnya.
CAPE TOWN - AFRIKA SELATAN
POPULASI 4.7 JUTA
Di laut di Afrika Selatan,
sesetengah ibu bapa baharu sedang memulakan perjalanan waktu paginya.
Penguin Afrika.
Ia hidup di samping manusia.
Ketika musim membiak,
setiap pagi, penguin-penguin akan ke laut untuk menangkap ikan.
Anak-anaknya miliki selera yang tinggi.
Ia perlu makan kira-kira 15 peratus daripada berat badannya setiap hari.
Mujurlah, penguin Afrika ialah pemburu yang sangat hebat...
dan dapat menyelam sehingga ke kedalaman 80 meter
untuk memakan banyak ikan dan krustasia.
Namun, satu masalah ialah membawa makanan kepada anaknya.
Tahun-tahun sebelum ini, pantai-pantai ini sesak dengan manusia.
Apabila penguin sudah balik menangkap ikan...
ia dapati laluannya terhalang.
Jadi, kebanyakan penguin menunggu di tepi pantai sehingga senja...
setelah pengunjung beredar.
Namun tahun ini, pantai ini lengang.
Penguin meninggalkan rutin lamanya
dan kini ia balik setelah cuma beberapa jam di lautan
membawa banyak ikan di dalam perut untuk anak-anaknya.
Memandangkan waktu siang masih panjang, ia boleh kembali semula ke laut.
Kini, anak-anak penguin diberi makan sebanyak dua atau tiga kali sehari.
Ia bukan saja menjadi lebih sihat dan semakin cepat membesar,
malah kebanyakan keluarga seperti yang ini berjaya membesarkan kembar.
Ada lagi berita baik.
Beberapa minggu berikutnya,
sesetengah ibu bapa berjaya membesarkan kumpulan kedua anak-anak penguin,
dan peristiwa ini kali pertama berlaku di sini sejak berdekad lalu.
Selama bertahun-tahun, kita sangka penguin dan manusia di sini
hidup dalam harmoni.
Namun sebenarnya, kita menyukarkan hidup penguin.
Memandangkan bilangan penguin di Afrika Selatan
telah berkurang hampir 70 peratus sejak 30 tahun lalu...
ia memerlukan pertolongan kita.
Bukan haiwan yang tinggal di bandar saja yang berkembang biak.
Kini, kesan sekatan pergerakan tahun ini
turut dirasai di tempat paling lapang di dunia.
MAASAI MARA - KENYA PENGUNJUNG TAHUNAN 300,000+
Ia mengubah kebolehan seekor kucing besar dalam melindungi anaknya.
Cheetah.
Pelari pecut paling laju di dunia.
Namun, ia mempunyai kelemahan.
Bentuk badannya yang kurus tak dapat tandingi kekuatan pemangsa lain,
seperti singa dan dubuk.
Ia tak kisah mencuri makanan cheetah
dan tidak teragak-agak membunuh anak cheetah.
Cheetah cuba tak menarik perhatian.
Namun, dengan dua ekor anak yang perlukan makanan,
si ibu ini perlu memburu setiap dua atau tiga hari.
Sementara ia memburu,
anak-anaknya yang berusia enam bulan bersembunyi di sebalik rumput panjang.
Namun, sebaik saja si ibu mendapat tangkapan, ia berdepan dilema.
Ia berada sejauh beratus meter daripada anak-anaknya,
dengan bangkai yang terlalu besar untuk diheret.
Jika bangkai ditinggalkan, haiwan lain akan mencurinya.
Penyelesaiannya adalah dengan menggunakan bunyi ciapan lembut...
untuk menyuruh anak-anaknya menyertainya.
Ia perlu berhati-hati.
Jika ia memanggil terlalu kuat atau kerap,
musuh-musuh akan tahu yang anak-anaknya tidak dilindungi.
Pada saat inilah
cheetah ini merasai kepayahan didengari.
Bertahun-tahun sebelum sekatan pergerakan,
menyaksikan cheetah memburu merupakan aktiviti utama
bagi pelancong di Maasai Mara.
Namun, pengunjung yang mengepung si ibu yang baru memburu mencetuskan masalah.
Keadaan terlalu bising. Kenderaan keluar dan masuk.
SALIM MANDELA - PENYELIDIK CHEETAH
Pemandu pelancong bercakap melalui radio, pengunjung bercakap sesama sendiri.
Bunyi bising menenggelamkan bunyi
si ibu cheetah yang memanggil anak-anaknya.
Bunyi bising
menenggelamkan bunyi semula jadi yang cheetah gunakan untuk hidup.
Apabila terpaksa ulang panggilan, ia boleh menarik musuh.
Namun tahun ini...
si ibu ini tidak berdepan gangguan manusia.
Selepas beberapa panggilan saja merentasi savana yang lengang...
anak-anaknya dapat mendengarnya...
dan menyertai si ibu.
Kami dapati, si ibu kurang membuat bunyi panggilan.
Selepas sekali atau dua kali, anak-anaknya akan segera membalas.
Tanpa kehadiran manusia,
para penyelidik mendapati kehidupan anak-anak cheetah bertambah baik.
Sebelum COVID, cuma seekor antara tiga ekor anak cheetah yang hidup.
Namun kebelakangan ini, kami dapati
lebih banyak anak cheetah dapat hidup melebihi tiga bulan,
dan ia membuatkan kami yakin
yang kali ini, lebih banyak anak cheetah akan dapat hidup lama
dan bilangan cheetah akan bertambah.
Dengan hanya sekitar 7,000 cheetah dewasa yang masih ada di Afrika...
setiap anak cheetah adalah berharga.
Memandangkan tahun ini amat mencabar buat kita...
TAMAN NEGARA BWINDI - UGANDA
...lebih banyak haiwan yang paling terancam
menikmati peluangnya untuk hidup lama yang semakin bertambah.
Memandangkan kurang gangguan pada tahun 2020,
gorila gunung di sini
dapat lahirkan anak dua kali ganda lebih banyak daripada biasa.
Di pantai selatan England...
...bilangan kuda laut berduri semakin banyak berbanding 10 tahun lalu
kerana rumpai laut tumbuh semula setelah hancur disebabkan kapal.
Di Kenya, tiada badak sumbu yang dibunuh demi tanduknya
buat kali pertama sejak tahun 1999.
Sudah setahun sejak sekatan pergerakan bermula.
DUA BELAS BULAN
Pada tahun itu, kebanyakan kita temui ketenangan dalam dunia semula jadi.
Pada tahun itu, dunia alami perubahan menakjubkan.
Paras pembebasan karbon dioksida global tahunan
telah berkurang sebanyak lebih enam peratus,
penurunan terbanyak yang pernah dicatatkan.
Terdapat juga perubahan ketara di sebalik permukaan Bumi.
Pengurangan getaran daripada aktiviti pelancongan dan industri
telah mencatatkan sejarah dari segi ketenangan di bawah tanah.
Namun, kesan sekatan pergerakan ini takkan kekal selamanya.
Apakah yang dapat kita pelajari
dalam memastikan kita dapat hidup harmoni dengan alam semula jadi?
Di India, sesetengah pihak telah pun menyahut peluang
untuk hidup lebih harmoni
bersama-sama antara haiwan terkuat yang belum terancam.
ASSAM - INDIA, POPULASI 36 JUTA
Seekor gajah Asia dewasa
perlukan 150 kilogram makanan setiap hari.
Namun, dengan hanya lima peratus habitat semula jadinya yang masih tinggal,
serta hutan-hutan yang telah dijadikan tanah ladang...
gajah di sini sering merosakkan tanaman untuk terus hidup.
Jadi, para petani cuba melindungi tanaman mereka.
Namun, mereka masih kerugian lebih separuh tuaian yang menjadi sumber rezeki mereka.
Kami habiskan masa sepanjang malam
menghalau gajah-gajah ke hutan.
Namun, ia tetap kembali...
...dan kami perlu menghalaunya berulang kali.
Bukan sawah padi saja yang terjejas.
Gajah turut mencari makanan di kampung-kampung
dan ada penduduk kampung yang dipijak.
Di serata negara ini,
kira-kira 400 orang penduduk dan 100 ekor gajah
terbunuh dalam konflik ini setiap tahun.
Namun, terdapat satu komuniti yang mencuba pendekatan baharu
bagi menyelesaikan masalah ini.
Para pekerja di bandar yang kembali ke kampung kerana sekatan pergerakan
dapat memberikan bantuan yang diperlukan
dalam projek yang diketuai oleh sebuah badan pemuliharaan tempatan.
Kami ada peluang terbaik ketika sekatan pergerakan...
MEGHNA HAZARIKA - PENYOKONG PEMULIHARAAN
...iaitu menanam tanaman untuk gajah liar.
Di sepanjang pinggir hutan, mereka wujudkan zon penimbal
iaitu padi dan rumput liar yang cepat tumbuh untuk gajah makan.
Lebih 500 penduduk datang untuk membantu.
DULU BORA - PENYOKONG PEMULIHARAAN
Hanya dalam masa beberapa bulan,
mereka ubah hampir 400 ekar atau 1.6 kilometer persegi tanah mereka.
Kini, mereka tak menghalau gajah,
sebaliknya mereka adakan upacara untuk mengalukan kedatangannya.
Tanaman sudah boleh dituai.
Namun, adakah gajah akan makan rumput yang ditanam untuknya...
atau adakah ia akan merosakkan sawah para petani?
Ketika penduduk kampung pulang ke rumah...
ada sesuatu bergerak-gerak di pinggir hutan.
Seekor demi seekor gajah muncul dari sebalik pokok-pokok.
Ibu gajah.
Anak-anak gajah.
Seluruh keluarga yang terdiri daripada 26 ekor gajah yang kelaparan.
Namun, sejauh mana ia akan merayau?
Ia tidak merayau jauh dari pinggir hutan...
dan memilih hanya untuk makan tumbuhan yang ditanam untuknya.
Sebelum ini, kami akan halau gajah-gajah.
Namun sekarang, keadaan berubah.
Seronok rasanya. Kami gembira.
Musim menuai semakin berkembang...
dan gajah-gajah tidak lagi menceroboh sawah padi para petani
dan kampung-kampung.
Jika kita sayangkan gajah
maka, gajah juga akan sayang kita.
Zon penimbal yang terdiri daripada tumbuh-tumbuhan
memberikan penyelesaian jangka panjang
terhadap konflik lama.
Selain itu, perkampungan jiran
telah berbincang dengan badan pemuliharaan tempatan untuk gunakan cara yang sama.
Apabila dikenang semula tahun lalu...
yang amat sukar buat kebanyakan daripada kita...
apakah yang dapat kita pelajari untuk menjamin masa depan alam semula jadi...
dan juga dunia kita?
Kita perlu fikirkan cara kita boleh hidup bersama-sama.
Kita mula sedar kita boleh berkongsi ruang dengan hidupan liar.
Tidak mensia-siakan peluang
dan kita akan lakukan hal yang sama apabila kembali ke bandar.
Kepantasan dan kepelbagaian tindak balas alam semula jadi...
membuktikan yang perubahan kecil dalam hidup kita...
dapat berikan perbezaan besar buat hidupan liar di seluruh dunia.
Mungkin penutupan kecil boleh dilakukan setiap musim panas.
Penutupan pantai pada waktu malam. Tak perlu ditutup pada waktu siang.
Inilah perubahan kecil yang boleh dilakukan
untuk memastikan manusia dan hidupan liar sama-sama terjaga.
Kami tahu jika kami minta kapal kurangkan kelajuan,
atau kapal bergerak secara berkumpulan, ia dapat mengurangkan pencemaran
dan melindungi bunyi dalam air serta paus.
Kami memberikan cadangan kepada pihak berkuasa taman negara
untuk merangka tatasusila buat pelancong dan pemandu pelancong
yang dapat menjamin kelangsungan hidup semua haiwan ini.
Tahun luar biasa ini, tahun Bumi berubah,
bukan saja menunjukkan yang kita boleh membantu hidupan liar berkembang biak,
malah jika kita memilih untuk berbuat begitu,
kita juga dapat mengubah tahap kesihatan planet ini buat semua.
Saya tahu sekarang masa yang penting
untuk kita membantu kurangkan pencemaran walaupun dengan cara yang kecil.
Kita tidak terpisah jauh daripada alam semula jadi...
sebaliknya, hidup kita saling berkait
dalam cara yang mendalam dan mengejutkan.
Jika kita mahu berkembang maju pada masa depan,
inilah masanya
untuk memikirkan cara berkongsi planet kita...
dengan semua hidupan di Bumi.
Terjemahan sari kata oleh Tun Nur Hamizah